钦定古今图书集成/明伦汇编/官常典/第744卷 > 李琦之
## 钦定古今图书集成/明伦汇编/官常典/第744卷 > 李琦之

按《颍州志》：“琦之，字公韩，读书慕孝友，不伍流俗，性兼
豪侠。年二十，有伟人之器。寇陷颍，贼执其父文炱，索
金帛无以应，欲杀之。琦之求代父死，词甚哀，贼不听。
琦之骂贼，贼怒，立毙刃下。旁一贼怜而劝之，其父遂
得释。琦之妻年十六，随缢死。子死父，妇死夫，可以避
患而有所不为，人惜其才，服其烈。当事闻于朝，议施”
恤。